OpenLLM-France/wikimedia huggingface dataset:
# Districte de Liptovský Mikuláš

El districte de Liptovský Mikuláš - (eslovac) Okres Liptovský Mikuláš - és un dels 79 districtes d'Eslovàquia. Es troba a la regió de Žilina. Té una superfície de 1.314,08 km², i el 2013 tenia 72.592 habitants. La capital és Liptovský Mikuláš.

## Llista de municipis
### Ciutats

* Liptovský Mikuláš
* Liptovský Hrádok

### Pobles

Beňadiková | Bobrovček | Bobrovec | Bobrovník | Bukovina | Demänovská Dolina | Dúbrava | Galovany | Gôtovany | Huty | Hybe | Ižipovce | Jakubovany | Jalovec | Jamník | Konská | Kráľova Lehota | Kvačany | Lazisko | Liptovská Anna | Liptovská Kokava | Liptovská Porúbka | Liptovská Sielnica | Liptovské Beharovce | Liptovské Kľačany | Liptovské Matiašovce | Liptovský Ján | Liptovský Ondrej | Liptovský Peter | Liptovský Trnovec | Ľubeľa | Malatíny | Malé Borové | Malužiná | Nižná Boca | Partizánska Ľupča | Pavčina Lehota | Pavlova Ves | Podtureň | Pribylina | Prosiek | Smrečany | Svätý Kríž | Trstené | Uhorská Ves | Vavrišovo | Važec | Veľké Borové | Veterná Poruba | Vlachy | Východná | Vyšná Boca | Závažná Poruba | Žiar
# Cory Finley

Cory Finley és un guionista, dramaturg i director nord-americà. Finley va escriure i dirigir la pel·lícula de comèdia negra Thoroughbreds, que es va estrenar al Festival de Cinema de Sundance el 2017. També va dirigir la pel·lícula dramàtica de crim Bad education protagonitzada per Hugh Jackman i Allison Janney, que es va estrenar a HBO i va guanyar el premi Primetime Emmy a la millor pel·lícula de televisió el 2020.

## Filmografia
### Cinema

| Any | Pel·lícula | Notes |
| 2017 | Thoroughbreds | Director, guionista |
| 2019 | Bad education | Director |
| 2023 | Landscape with Invisible Hand | Director, guionista; Post-producció |

### Televisió

| Any | Títol | Director | Guionista | Notes |
| 2022 | WeCrashed | Sí | No | Capítol: "4.4", "Hustle Harder" |
| TBA | A Cool Breeze on the Underground | Sí | Sí | TBA |

## Referències

* ↑ «'Thoroughbreds': How a 28-Year-Old Playwright Who Had Never Been on a Film Set Directed the Best Debut of the Year». Indiewire, 08-03-2018. [Consulta: May 6, 2020].
* ↑ «Corey Finley - Writer/Director». Focus Features. Arxivat de l'original el de desembre 28, 2019. [Consulta: May 6, 2020].
* ↑ «Bad Education movie review». Roger Ebert. [Consulta: May 6, 2020].
* ↑ «Bad Education» (en anglès). [Consulta: 21 setembre 2020].
* ↑ Mike Fleming Jr. «MRC Television, Rian Johnson & Ram Bergman Option Don Winslow's 'A Cool Breeze On The Underground' For 'Bad Education's Cory Finley To Write/Direct», 27-04-2021. Arxivat de l'original el 2021-04-27. [Consulta: April 27, 2021].
# Lethrinus harak

Lethrinus harak és una espècie de peix pertanyent a la família dels letrínids.

## Descripció

* Pot arribar a fer 50 cm de llargària màxima (normalment, en fa 30).
* Boca lleugerament protràctil.
* 10 espines i 9 radis tous a l'aleta dorsal i 3 espines i 8 radis tous a l'anal.
* Llavis gruixuts i molsuts.
* És de color verd oliva al dors, més pàl·lid al ventre.
* Les aletes pectorals, pèlviques, dorsal i anal són entre blanques i rosades. L'aleta caudal és ataronjada o vermellosa.

## Alimentació

Menja poliquets, crustacis, mol·luscs, equinoderms i peixets.

## Hàbitat

És un peix marí i d'aigua salabrosa, associat als esculls i de clima tropical (32°N-22°S) que viu fins als 20 m de fondària.

## Distribució geogràfica

Es troba des del mar Roig i l'Àfrica oriental fins a Samoa, el sud del Japó i el nord-est d'Austràlia.

## Longevitat

La seua esperança de vida és de 15 anys.

## Observacions

És inofensiu per als humans i es comercialitza fresc, tot i que la seua carn es fa malbé ràpidament.

## Referències

* ↑ Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406.
* ↑ Forsskål, P., 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descriptiones animalium quae in itinere ad Maris Australis terras per annos 1772 1773 et 1774 suscepto, ...: 1-20 + i-xxxiv + 1-164, map.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 «Lethrinus harak» (en anglès). FishBase. Froese, Rainer; Pauly, Daniel (editors).
* ↑ Walker, M.H., 1978. Food and feeding habits of Lethrinus chrysostomus Richardson (Pisces: Perciformes) and other Lethrinids on the Great Barrier Reef. Aust. J. Mar. Freshwat. Res. 29(5):623-30.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Sousa, M.I. i M. Dias, 1981. Catálogo de peixes de Moçambique - Zona Sul. Instituto de Desenvolvimento Pesqueiro, Maputo. 121 p.
* ↑ Wass, R.C., 1984. An annotated checklist of the fishes of Samoa. Natl. Ocean. Atmos. Adminis. Tech. Rept., Natl. Mar. Fish. Serv., Spec. Sci. Rept. Fish. (781).
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Loubens, G., 1980. Biologie de quelques espèces de poissons du lagon Néo-Calédonien. II. Sexualité et reproduction. Cah. Indo-Pac. 2(1):41-72.
* ↑ Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.

## Enllaços externs

* BioLib (anglès)
* AQUATAB
# Obràztsovo-Travino

Obràztsovo-Travino (en rus: Образцово-Травино) és un poble de l'óblast d'Astracan, a Rússia, segons el cens del 2010 tenia 2.730 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Glenn Freemantle

Glenn Freemantle (Uxbridge, Regne Unit, 20 de maig de 1959) és un muntador i dissenyador de so britànic.
Va començar l'aprenentatge com a editor de so als 16 anys. Va escollir la indústria del cinema perquè no era bo a l'escola. Al principi va fer curtmetratges, cosa que era lògic per a ell, ja que el seu pare treballava en aquesta indústria.
Fou nominat als Premis Oscar de 2008 a la millor edició de so pel seu treball a la pel·lícula Slumdog Millionaire. Va rebre una segona candidatura i finalment la va obtenir a la mateixa categoria per Gravity als premis Oscar de 2013.
Ha participat a més de 130 pel·lícules des del seu inici el 1981.

## Filmografia (parcial)

* 1983: Yentl de Barbra Streisand
* 1985: Legend de Ridley Scott
* 1986: F/X de Robert Mandel
* 1991: No sense la meva filla de Brian Gilbert
* 1991: Escolteu la meva cançó de Peter Chelsom
* 1995: Backbeat d'Iain Softley
* 1997: Spiceworld: La pel·lícula de Bob Spiers
* 1999: Cap d'esquadró de Chris Roberts
* 2001: El diari de Bridget Jones de Sharon Maguire
* 2003: Johnny English de Peter Howitt
* 2003: Love Actually de Richard Curtis
* 2005: Nanny McPhee de Kirk Jones
* 2005: V de Vendetta d'Andy et Larry Wachowski
* 2007: La brúixola daurada (The Golden Compass) de Chris Weitz
* 2008: Slumdog Millionaire de Danny Boyle et Loveleen Tandan
* 2010: Nanny McPhee and the Big Bang de Kirk Jones
* 2010: 127 Hoursde Danny Boyle
* 2012: Dredd de Pete Travis
* 2013: Gravity d'Alfonso Cuarón
* 2014: Paddington de Paul King
* 2014: The Theory of Everything de James Marsh
* 2015: Ex Machina d'Alex Garland
* 2015: Hitman: Agent 47 d'Aleksander Bach
* 2015: Everest de Baltasar Kormákur
* 2015: Steve Jobs de Danny Boyle
* 2016: Tarzan de David Yates
* 2016: Bèsties fantàstiques i on trobar-les de David Yates
* 2016: Bridget Jones's Baby de Sharon Maguire
* 2017: T2 Trainspotting de Danny Boyle

## Premis

* 2009: Premi BAFTA al millor so Slumdog Millionaire
* 2009: Golden Reel Awards als millor efectes sonors per Slumdog Millionaire
* 2013: Oscar a la millor edició de so per Gravity
* 2013: Satellite Award al millor so Gravity
* 2014: Premi BAFTA al millor so Gravity
* 2014: Golden Reel Awards als millors efectes sonors per Gravity

## Referències

* ↑ «Glenn Freemantle». Sound24. Arxivat de l'original el 28 April 2014.
* ↑ Bryan Bishop. «How the sound masters of 'Gravity' broke the rules to make noise in a vacuum». The Verge, 10-10-2013. [Consulta: 4 juliol 2015]. - Michael Phillips «Sleek 'Ex Machina' covers familiar ground, but does it well». Chicago Tribune, 18-04-2015 [Consulta: 4 juliol 2015]. «Not to take anything away from the performers, but the real star of "Ex Machina" is sound designer Glenn Freemantle»
* ↑ The Sound of Story: Glenn Freemantle Arxivat 2016-01-01 a Wayback Machine.s.S. lighthouse.org.uk
* ↑ Glasgow Film Festival: Glenn Freemantle on Sound and Sea Without Shore Arxivat 2016-01-01 a Wayback Machine. s.S. wow247.co.uk
* ↑ «The 81st Academy Awards 2009». Academy of Motion Picture Arts and Sciences. [Consulta: 11 abril 2020].
* ↑ «The 86th Academy Awards 2014». Academy of Motion Picture Arts and Sciences. [Consulta: 11 abril 2020].
# Goriška

Goriška és la regió situada a l'extrem oest d'Eslovènia, i té com a capital Nova Gorica. L'antiga capital, Gorizia (en eslovè Gorica), pertany a Itàlia des de la Primera Guerra Mundial.
# Gorja d'Aradena

La Gorja d'Aradena (grec Φαράγγι Αραδαίνας [fa'ɾaɟi aɾa'ðenas]) és una gorja a Sfakià, al sud-oest de Creta. L'origen és al poble d'Aradena, i el final és a la platja de Màrmara, a la costa del mar de Líbia. Un antic camí de mules que baixa fent ziga-zagues era l'única manera de creuar el canyó fins que el 1986 es va construir un pont de bigues d'acer i planxes de fusta, que va pagar un cretenc emigrat als Estats Units anomenat Vardinogiannis, fill del poble veí d'Anopolis. El pont sobre la gorja, amb un buit de 138 m, s'ha convertit en un lloc ideal per fer-hi salt de pont.

## Referències

* ↑ http://www.bungeezone.com/clubs/europe/#greece.
# Gustavo García Eugenio

Gustavo García Eugenio (Arrecife, 13 de març de 1979) és un futbolista canari, que ocupa la posició de migcampista.

## Trajectòria

Sorgeix de les categories inferiors del CD Tenerife, amb qui debuta a la primera divisió a la temporada la campanya 98/99. L'any següent, amb els tinerfenys en una categoria per sota, hi disputa dos altres partits.
No té continuïtat al Tenerife, i després d'un breu pas per l'Imortal portuguès, prossegueix la seua carrera per equips de les Illes Canàries més modestos, com l'Orientación Marítima (01/02), la UD Lanzarote (02/06) o la UD Fuerteventura (07/08). La temporada 06/07 hi recala al Racing de Ferrol.
L'estiu del 2008 fitxa per la UD Las Palmas, tot retornant a disputar la Segona Divisió.

## Enllaços externs

* Fitxa del jugador
# Hans Mielich

Hans Mielich, també escrit Muelich o Müelich (Múnic, 1516 - 10 de març de 1573) fou un pintor alemany, especialista en composicions religioses, pintor de la cort d'Albert V, duc de Baviera.
Va aprendre l'ofici amb el seu pare, Wolfgang Mielich, un dels pintors municipals de Múnic i va completar els seus estudis de pintura amb Albrecht Altdorfer a Regensburg. El 1541 va viatjar a Roma amb una comissió del duc Guillem IV de Baviera, on va romandre fins al 1543, quan va tornar a Múnic.
Sempre va signar les seves obres amb el monograma de HM.

## Obra exposada a Catalunya

* Retrat d'una dona de 57 anys. 1539. Col·lecció Thyssen-Bornemisza. Exposat actualment al Museu Nacional d'Art de Catalunya.
* Mrs. Tucher. 1551

## Referències

* ↑ Museothyssen.org Fitxa de la col·lecció Thyssen
* ↑ Guia del Museu Nacional d'Art de Catalunya. pàgina 209. Editat pel MNAC, 2004. ISBN 84-8043-136-9
# Haris Medunjanin

Haris Međunjanin (Sarajevo, 8 de març de 1985) és un futbolista bosni-neerlandès que juga actualment al Maccabi Tel Aviv FC.

## Enllaços externs

* «Perfil i estadístiques d'Haris Medunjanin» (en alemany). transfermarkt.de. [Consulta: 20 abril 2011].
# Haris Mohammed

Haris Mohammed (àrab: حارس محمد) (Iraq, 3 de març de 1958), nom complet Haris Mohammed Hassan, és un exfutbolista iraquià de la dècada de 1980.
Fou internacional amb la selecció de futbol de l'Iraq amb la qual participà a la Copa del Món de futbol de 1986.
Pel que fa a clubs, destacà a Al-Talaba SC, Al-Shabab SC, Al-Jaish SC, Al-Rasheed SC i Mosul FC.

## Referències

* ↑ «1986 FIFA World Cup Mexico». Arxivat de l'original el 2011-10-03. [Consulta: 14 setembre 2021].
* ↑ Hassanin Mubarak. «Player Database». iraqsport.com. Arxivat de l'original el 18 juny 2001.
* ↑ Haris Mohammed a National-Football-Teams.com (anglès)
# Hapalemur

Hapalemur és un gènere de primats estrepsirrins de la família dels lemúrids (Lemuridae). A vegades se'ls coneix vulgarment com "lèmurs del bambú". El gènere inclou diverses espècies malgaixes. Com ho indica el seu nom, s'alimenten principalment de bambú. Es caracteritzen pel seu pelatge gris-marró, que canvia de tonalitat entre les espècies. Mesuren entre 26 i 46 cm de llargada, amb una cua de més o menys la mateixa llargada, i pesen fins a 2,5 kg.

## Referències

* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 116–117. ISBN 0-801-88221-4. (anglès)
# Haouza

Haouza o Hawza (àrab: حوزة, Ḥawza; amazic: ⵃⵓⵣⴰ) és un localitat del Sàhara Occidental ocupada pel Marroc, qui l'ha inclòs en la província d'Es-Semara a la regió de Laâyoune-Sakia El Hamra. Segons el cens de 2014 tenia una població total de 5.462 persones Es troba a uns 200 kilòmetres a l'est d'Al-Aaiun.

## Història

L'octubre de 1975 l'exèrcit espanyol es va retirar de Haouza, que fou ocupada pel Front Polisario. La Marxa Verda arribà a la vila el 31 d'octubre de 1975 i l'exèrcit marroquí la va ocupar després d'alguns combats. Ha estat testimoni d'intensos combats entre la República Àrab Sahrauí Democràtica (RASD), que algunes vegades la va fer capital provisional, i el Marroc. El 1984 les FAR van aconseguir controlar definitivament la vila.

## Agermanaments

* Le Mans

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
* ↑ Hermanamiento Le Mans-Haouza a Sahara Occidental. Noticias Semanales
# Hazel Green (Wisconsin)

Hazel Green és una població dels Estats Units a l'estat de Wisconsin. Segons el cens del 2000 tenia 1.183 habitants.

## Demografia

Segons el cens del 2000, Hazel Green tenia 1.183 habitants, 472 habitatges, i 328 famílies. La densitat de població era de 362,5 habitants per km².
Dels 472 habitatges en un 31,8% hi vivien nens de menys de 18 anys, en un 55,7% hi vivien parelles casades, en un 10,2% dones solteres, i en un 30,3% no eren unitats familiars. En el 26,7% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,8% tenia menys de 18 anys, un 7,7% entre 18 i 24, un 29,1% entre 25 i 44, un 23,4% de 45 a 60 i un 14% 65 anys o més.
L'edat mediana era de 37 anys. Per cada 100 dones de 18 o més anys hi havia 90 homes.
La renda mediana per habitatge era de 39.643 $ i la renda mediana per família de 45.905 $. Els homes tenien una renda mediana de 28.828 $ mentre que les dones 19.706 $. La renda per capita de la població era de 18.052 $. Aproximadament el 6,5% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hazel Green» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Hazel Green». American Fact Finder. Oficina del Cens dels Estats Units, 12-01-2010.
# Harcourt

«Harcourt» té aquests significats:
* Harcourt (Iowa)
* Harcourt (Eure), comuna de Normandia al departament de l'Eure
* Comtat d'Harcourt, senyoria i posteriorment comtat del Regne de França a la Normandia
# Hard-Ons

Hard-Ons és un grup australià de punk rock que es va formar el 1982 a Punchbowl, Nova Gal·les del Sud. La banda va publicar vuit àlbums d'estudi abans de la seva dissolució el 1994, i va aconseguir 17 èxits número u consecutius a les llistes alternatives australianes durant els seus primers 12 anys d'existència. Durant aquest temps, es va convertir el grup independent amb més èxit comercial d'Austràlia, amb més de 250.000 vendes totals de discos. La banda es va reconstituir el 1997.
L'historiador de la música Ian McFarlane ha descrit la música del grup com a «tempos punk fusionats, actitud hardcore, riffs de heavy metal i melodies de surf pop en una bola d'energia perfecta».
Els primers enregistraments de Hard-Ons com Smell My Finger, Dickcheese, Love Is a Battlefield of Wounded Hearts i Yummy! van establir el so del grup: pop-punk desordenat amb elements de metal i psicodèlia. Un article de Beat Magazine de 1987 va descriure el seu so talment Motörhead meets the Beach Boys. Tot i que originàriament es va inspirar en bandes punk com Sex Pistols, Buzzcocks, The Damned, Ramones i The Saints, va destacar no només dins del punk sinó també dins de la música rock per ser la veu de Keish de Silva, el bateria del grup, cantada i no cridada. El guitarrista Peter Black va donar un altre toc original a la banda amb el seu distintiu so de guitarra que és alhora melòdic i desordenat, sovint fent ús del feedback, és a dir, de l'efecte de retroalimentació acústica entre el micro i l'altaveu.
Els principals temes de les lletres van des de les relacions afectives com a «I Do I Do I Do», «Just Being With You», «Girl in the Sweater», fins a l'humor escatològic a «I Farted» i «Oozin' for Pleasure», passant per temàtiques diverses.

## Discografia
### Àlbums

* 1986 - Smell My Finger
* 1987 - Hot for Your Love Baby
* 1988 - Dickcheese
* 1989 - Love is a Battlefield of Wounded Hearts
* 1991 - Yummy!
* 1992 - Dateless Dudes Club
* 1993 - Too Far Gone
* 1995 - Hard-Ons Live
* 2000 - This Terrible Place...
* 2003 - Very Exciting!
* 2006 - Most People Are a Waste of Time
* 2007 - Most People Are Nicer Than Us
* 2010 - Alfalfa Males Once Summer Is Done Conform or Die
* 2014 - Peel me like a Egg
* 2019 - So I Could Have Them Destroyed
* 2021 - I'm Sorry Sir, That Riff's Been Taken

## Referències

* ↑ Esteve, Jaume. «Hard-Ons: Las leyendas del hardcore punk australiano en Arrebato» (en castellà). AraInfo, 09-10-2012. [Consulta: 30 març 2023].
* ↑ «Hard Ons, en IndyRock Magazine». [Consulta: 30 març 2023].
* ↑ «Tim Rogers is the new lead singer of the Hard-Ons» (en anglès australià), 04-08-2021. [Consulta: 30 març 2023].
* ↑ McFarlane, Ian. The encyclopedia of Australian rock and pop. St. Leonards, NSW: Allen & Unwin, 1999. ISBN 1-86448-768-2.
* ↑ «Hard-Ons - Very Exciting» (en castellà). Insonoro.com, 28-04-2003. [Consulta: 30 març 2023].
* ↑ «Hard-Ons – I’m Sorry Sir, That Riff’s Been Taken (Cheersquad)» (en castellà). Ruta 66, 09-11-2021. [Consulta: 30 març 2023].
# Gustaaf Van Roosbroeck

Gustaaf Van Roosbroeck (Hulshout, 16 de maig de 1948) és un ciclista belga, ja retirat, que fou professional entre 1969 i 1981.
En el seu palmarès destaca una victòria d'etapa al Giro d'Itàlia de 1973, els Tres dies de La Panne de 1979 i algunes clàssiques, com la Nokere Koerse, l'A través de Flandes i la Scheldeprijs.

## Palmarès

* 1968
** Vencedor d'una etapa a la Volta a Bèlgica amateur
* 1969
** 1r a la Brussel·les-Opwijk
** Vencedor de 2 etapes de l'Olympia's Tour
** Vencedor d'una etapa a la Volta a Bèlgica amateur
* 1971
** 1r al Scheldeprijs
** 1r a la Fletxa Rebecquoise
** Vencedor d'una etapa de la Volta a Bèlgica
* 1972
** 1r a la Kuurne-Brussel·les-Kuurne
** 1r al Gran Premi de Denain
** 1r al Premi Nacional de Clausura
** 1r al Circuit de les regions fruiteres
** Vencedor d'una etapa del Gran Premi de Fourmies
* 1973
** 1r al Premi Nacional de Clausura
** 1r al Gran Premi de València
** Vencedor d'una etapa al Giro d'Itàlia
** Vencedor d'una etapa de la Volta a Suïssa
* 1974
** 1r a la Fletxa de Haspengouw
** Vencedor d'una etapa al Tour de Romandia
* 1976
** 1r al Circuit de les tres províncies
* 1978
** 1r a la Nokere Koerse
** 1r a la Gullegem Koerse
** 1r al Circuit de Bèlgica central
* 1979
** 1r als Tres dies de La Panne
** 1r a l'A través de Flandes
* 1980
** Vencedor d'una etapa als Tres dies de La Panne

### Resultats al Tour de França

* 1973. 66è de la classificació general
* 1974. 63è de la classificació general

### Resultats al Giro d'Itàlia

* 1973. Abandona (9a etapa). Vencedor d'una etapa

### Resultats a la Volta a Espanya

* 1972. Fora de control (5a etapa)

## Referències

* ↑ «VAN ROOSBROECK Gustaaf». [Consulta: 8 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Gustaaf VAN ROOSBROECK» (en italià). [Consulta: 8 desembre 2022].

## Enllaços externs

* Fitxa a sitiodeciclismo.net
# Herminins

Els herminins (Herminiinae) són una subfamília de lepidòpters ditrisis de la família dels erèbids ( Erebidae).
La majoria de les erugues d'aquesta subfamília s'alimenten de fulles mortes, encara que n'hi ha altres que s'alimenten de fulles vives.

## Taxonomia

La subfamília havia estat anteriorment tractada com una família separada, Herminiidae, o com una subfamília de la família Noctuidae.
L'anàlisi filogenètic ha determinat que Herminiinae està molt estretament relacionada amb la subfamília Aganainae d'Erebidae.

## Gèneres

* Aristaria
* Bleptina
* Carteris
* Chytolita
* Drepanopalpia
* Herminia
* Hydrillodes
* Hypenula
* Idia
* Lascoria
* Macristis
* Macrochilo
* Nodaria
* Orectis
* Palthis
* Paracolax
* Phalaenophana
* Phalaenostola
* Phlyctaina
* Physula
* Polypogon
* Reabotis
* Redectis
* Rejectaria
* Renia
* Simplicia
* Tetanolita
* Zanclognatha

## Galeria d'espècies

* Bleptina caradrinalis
* Chytolita morbidalis
* Herminia grisealis
* Idia americalis
* Palthis angulalis
* Phalaenophana pyramusalis
* Polypogon tentacularius
* Renia discoloralis
* Zanclognatha protumnusalis

## Referències

* ↑ Lafontaine, Donald; Schmidt, Christian «Annotated check list of the Noctuoidea (Insecta, Lepidoptera) of North America north of Mexico». ZooKeys, 40, 19-03-2010, pàg. 26. DOI: 10.3897/zookeys.40.414.
* ↑ Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 37, 2011, pàg. 102–124. DOI: 10.1111/j.1365-3113.2011.00607.x.

## Enllaços externs

* Fauna Europaea: Herminiinae Arxivat 2016-03-04 a Wayback Machine. (en)
* Biodiversidad Virtual: Herminiinae (castellà)
# Herminia Palomar Pérez

Herminia Palomar Pérez (Castelló de la Plana, 1971) és una política valenciana. Militant del Partit Popular, ha estat alcaldessa de Begís des del 1999 fins al 2012, i ha estat diputada a la Diputació de Castelló de 1999 a 2003. Ha estat escollida diputada per la província de Castelló a les eleccions a les Corts Valencianes de 2003 i 2007. També és vicesecretària provincial del PP a Castelló.
Herminia Palomar deixà l'alcaldia de Begís el març de 2012 per a ser nomenada Directora General d'Integració i Cooperació de la Generalitat Valenciana sota la direcció de la consellera de Benestar Social n'Asunción Sánchez Zaplana.

## Referències

* ↑ «La Generalitat nombra a Herminia Palomar como nueva directora general de Integración y Cooperación» (en espanyol). Europa Press, 02-03-2012. [Consulta: 3 març 2014].
* ↑ La Generalitat nombra a Herminia Palomar como nueva directora general de Integración y Cooperación, 20Minutos, 2 de març de 2012

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa de les Corts Valencianes Arxivat 2015-09-23 a Wayback Machine.
Càrrecs públics :
| Precedit per: Liberto Soriano Marco | Alcaldessa de Begís 1995 - 2012 | Succeït per: Olga Pradas Romero |